ddrg/super_eurlex huggingface dataset:
93/509/ETY: Komission päätös, tehty 21 päivänä syyskuuta 1993, päätöksen 93/195/ETY muuttamisesta siltä osin kuin on kyse rekisteröityjen hevosten takaisintuonnista tietyiltä Amerikan yhdysvaltojen kilparadoilta



Virallinen lehti nro L 238 , 23/09/1993 s. 0044 - 0044

Suomenk. erityispainos Alue 3 Nide 52 s. 0157

Ruotsink. erityispainos Alue 3 Nide 52 s. 0157



KOMISSION PÄÄTÖS, tehty 21 päivänä syyskuuta 1993, päätöksen 93/195/ETY muuttamisesta siltä osin kuin on kyse rekisteröityjen hevosten takaisintuonnista tietyiltä Amerikan yhdysvaltojen kilparadoilta (93/509/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY(1), sellaisena kuin se on viimeksi muutettuna direktiivillä 92/36/ETY(2), ja erityisesti sen 19 artiklan ii kohdan, sekä katsoo, että komission päätöksessä 93/195/ETY(3) vahvistetaan eläinten terveyttä koskevat vaatimukset ja eläinlääkärintodistukset rekisteröityjen hevosten takaisintuonnissa raveja, kilpailuja tai kulttuuritapahtumia varten tapahtuneen väliaikaisen maastaviennin jälkeen, hevosten virusarteriitin tautipesäkkeitä on todettu Amerikan yhdysvalloissa seuraavilla kilparadoilla: Arlington International Racetrack (Illinois), Churchill Downs (Kentucky), Ak-sar-ben (Nebraska) ja Prairie Meadows (Iowa), hevosten virusarteriitin esiintymisestä voi aiheutua vaaraa yhteisön rekisteröityjen hevosten takaisintuonnin yhteydessä sen jälkeen, kun ne on viety väliaikaisesti maasta ja ne ovat osallistuneet kilpailuihin kyseisillä kilparadoilla, tämän vuoksi olisi kiellettävä edellä mainitun päätöksen mukaisesti raveja, kilpailuja tai kulttuuritapahtumia varten väliaikaisesti maasta vietyjen rekisteröityjen hevosten takaisintuonti kyseisiltä kilparadoilta; tätä tautia koskevat eläinkulkutautiopilliset tiedot huomioon ottaen tämän kiellon kesto olisi rajoitettava kuuteen kuukauteen, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 93/195/ETY seuraavasti. 1) Korvataan liitteessä I olevassa C ryhmässä sanat "Amerikan yhdysvallat" sanoilla "Amerikan yhdysvallat (lukuun ottamatta 28 päivään helmikuuta 1994 asti seuraavia kilparatoja: Arlington International Racetrack [Illinois], Churchill Downs [Kentucky], Ak-sar-ben [Nebraska] ja Prairie Meadows [Iowa])". 2) Korvataan liitteessä II olevassa C ryhmässä sanat "Amerikan yhdysvallat" sanoilla "Amerikan yhdysvallat (lukuun ottamatta 28 päivään helmikuuta 1994 asti seuraavia kilparatoja: Arlington International Racetrack [Illinois], Churchill Downs [Kentucky], Ak-sar-ben [Nebraska] ja Prairie Meadows [Iowa])". 2 artikla Tämä päätös on osoitettu kaikille jäsenvaltioille. Tehty Brysselissä 21 päivänä syyskuuta 1993. Komission puolesta René STEICHEN Komission jäsen (1) EYVL N:o L 224, 18.8.1990, s. 42 (2) EYVL N:o L 157, 10.6.1992, s. 28 (3) EYVL N:o L 86, 6.4.1993, s. 1
93/682/EY: Komission päätös, tehty 17 päivänä joulukuuta 1993, eläinten terveyttä koskevista vaatimuksista ja eläinlääkärintodistuksista rekisteröityjen hevosten sekä jalostukseen ja kasvatukseen tarkoitettujen hevosten tuonnissa tehdyn päätöksen 93/197/ETY muuttamisesta kolmannen kerran



Virallinen lehti nro L 317 , 18/12/1993 s. 0082 - 0082

Suomenk. erityispainos Alue 3 Nide 54 s. 0047

Ruotsink. erityispainos Alue 3 Nide 54 s. 0047



KOMISSION PÄÄTÖS, tehty 17 päivänä joulukuuta 1993, eläinten terveyttä koskevista vaatimuksista ja eläinlääkärintodistuksista rekisteröityjen hevosten sekä jalostukseen ja kasvatukseen tarkoitettujen hevosten tuonnissa tehdyn päätöksen 93/197/ETY muuttamisesta kolmannen kerran (93/682/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY(1), sellaisena kuin se on viimeksi muutettuna direktiivillä 92/36/ETY(2), sekä erityisesti sen 15 artiklan a kohdan ja 16 artiklan, sekä katsoo, että komission päätöksessä 93/197/ETY(3), sellaisena kuin se on viimeksi muutettuna päätöksellä 93/510/ETY(4), vahvistetaan rekisteröityjen hevosten sekä jalostukseen ja kasvatukseen tarkoitettujen hevosten tuonnissa sovellettavat eläinten terveyttä koskevat vaatimukset ja eläinlääkärintodistukset, jäsenvaltioilla on ollut tiettyjä ongelmia hevosten tuonnissa Itä-Euroopasta, erityisesti siltä osin kuin on kyse näitä eläimiä tuotaessa tehtävien laboratoriokokeiden luotettavuudesta, tämän vuoksi on syytä määrätä, että kyseiset kokeet on tehtävä määrämaana olevan jäsenvaltion toimivaltaisen viranomaisen tätä tarkoitusta varten hyväksymässä laboratoriossa, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 93/197/ETY liitteessä II esitetyn B-terveystodistuksen alaviite(5) seuraavasti: "(5) Tämän todistuksen soveltamisalaan kuuluvien maiden osalta, lukuun ottamatta Australiaa, Kyprosta ja Uutta-Seelantia, laboratoriokokeet on tehtävä määrämaana olevan jäsenvaltion hyväksymässä laboratoriossa. Laboratorion vahvistamat koetulokset on liitettävä eläimen mukana olevaan terveystodistukseen." 2 artikla Tämä päätös on osoitettu kaikille jäsenvaltioille. Tehty Brysselissä 17 päivänä joulukuuta 1993. Komission puolesta René STEICHEN Komission jäsen (1) EYVL N:o L 224, 18.8.1990, s. 42 (2) EYVL N:o L 157, 10.6.1992, s. 28 (3) EYVL N:o L 86, 6.4.1993, s. 16 (4) EYVL N:o L 238, 23.9.1993, s. 45
93/510/ETY: Komission päätös, tehty 21 päivänä syyskuuta 1993, eläinten terveyttä koskevista vaatimuksista ja eläinlääkärintodistuksista rekisteröityjen hevosten sekä jalostukseen ja kasvatukseen tarkoitettujen hevosten tuonnissa tehdyn komission päätöksen 93/197/ETY muuttamisesta



Virallinen lehti nro L 238 , 23/09/1993 s. 0045 - 0045

Suomenk. erityispainos Alue 3 Nide 52 s. 0158

Ruotsink. erityispainos Alue 3 Nide 52 s. 0158



KOMISSION PÄÄTÖS, tehty 21 päivänä syyskuuta 1993, eläinten terveyttä koskevista vaatimuksista ja eläinlääkärintodistuksista rekisteröityjen hevosten sekä jalostukseen ja kasvatukseen tarkoitettujen hevosten tuonnissa tehdyn komission päätöksen 93/197/ETY muuttamisesta (93/510/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY(1), sellaisena kuin se on viimeksi muutettuna direktiivillä 92/36/ETY(2), ja erityisesti sen 15 artiklan a kohdan ja 16 artiklan, sekä katsoo, että komission päätöksessä 93/197/ETY(3) vahvistetaan eläinten terveyttä koskevat vaatimukset ja eläinlääkärintodistukset siltä osin kuin on kyse rekisteröityjen hevosten sekä jalostukseen ja kasvatukseen tarkoitettujen hevosten tuonnista, mainitun päätöksen mukaisesti kyseisiä hevosia voidaan tuoda yhteisöön ainoastaan, jos niitä on pidetty tietty aika eläinlääkärin valvonnassa olevalla tilalla viejämaana toimivassa kolmannessa maassa; käytännössä on esiintynyt ongelmia, koska eläimet on pidettävä viejämaana toimivassa kolmannessa maassa koko edellä tarkoitetun ajan, on syytä täsmentää, että täyttä aikaa ei sovelleta, jos hevoset on tuotu suoraan yhteisöstä; tämän vuoksi on tarpeen muuttaa päätös 93/197/ETY, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 93/197/ETY liite II seuraavasti. Korvataan todistuksissa A, B, C, D ja E olevan III jakson d kohdassa sulkeiden sisällä oleva teksti seuraavasti: "tai syntymästä alkaen, jos eläin on alle kolmen kuukauden ikäinen tai tuonnista alkaen, jos eläin on tuotu suoraan Euroopan yhteisöstä viimeisten kolmen kuukauden aikana". 2 artikla Tämä päätös on osoitettu kaikille jäsenvaltioille. Tehty Brysselissä 21 päivänä syyskuuta 1993. Komission puolesta René STEICHEN Komission jäsen (1) EYVL N:o L 224, 18.8.1990, s. 42 (2) EYVL N:o L 157, 10.6.1992, s. 28 (3) EYVL N:o L 86, 6.4.1993, s. 16
93/352/ETY: Komission päätös, tehty 1 päivänä kesäkuuta 1993, sellaisissa satamissa sijaitsevien rajatarkastusasemien hyväksymisedellytyksiä koskevista poikkeuksista, joissa aluksista puretaan kolmansista maista tulevaa kalaa



Virallinen lehti nro L 144 , 16/06/1993 s. 0025 - 0025

Suomenk. erityispainos Alue 3 Nide 50 s. 0027

Ruotsink. erityispainos Alue 3 Nide 50 s. 0027



KOMISSION PÄÄTÖS, tehty 1 päivänä kesäkuuta 1993, sellaisissa satamissa sijaitsevien rajatarkastusasemien hyväksymisedellytyksiä koskevista poikkeuksista, joissa aluksista puretaan kolmansista maista tulevaa kalaa (93/352/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon kolmansista maista yhteisöön tulevien tuotteiden eläinlääkärintarkastusten järjestämistä koskevista periaatteista 10 päivänä joulukuuta 1990 annetun direktiivin 90/675/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 18 artiklan 4 kohdan, sekä katsoo, että rajatarkastusasemien on täytettävä direktiivissä 90/675/ETY määrätyt yleisedellytykset hyväksymiselle; komission päätöksessä 92/525/ETY(3) on määrätty lisää edellytyksiä asemien hyväksymiselle, purettaessa kaloja aluksista satamissa on tarpeen ottaa huomioon tuotteen erityispiirteet ja siksi poiketa tietyistä rajatarkastusasemia ja tarkastuksia järjestävää henkilökuntaa koskevista määräyksistä, tässä yhteydessä kuuluu asiaan ottaa huomioon neuvoston direktiivissä 91/493/ETY(4) määrätyt terveysvaatimukset, joilla kalastustuotteiden tuotantoa ja markkinoille asettamista säädellään satamissa sijaitsevien rajatarkastusasemien osalta, joissa kaloja puretaan aluksista, jäsenvaltioiden toimivaltaisille viranomaisille on jätettävä mahdollisuus nimetä kalojen tarkastuksista vastuussa olevat viralliset edustajat, joilla on oltava tällaisiin tarkastuksiin vaadittava pätevyys, ja tässä asetuksessa säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Kunkin jäsenvaltion toimivaltainen viranomainen nimeää erityisesti tähän tarkoitukseen koulutetun virallisen edustajan, joka on vastuussa kalojen eläinlääkäritarkastuksista sellaisissa satamissa sijaitsevilla rajatarkastusasemilla, joissa kalaa puretaan aluksista. Jäsenvaltion on ilmoitettava tästä muille jäsenvaltioille ja komissiolle. 2 artikla Poiketen siitä, mitä päätöksen 92/525/ETY liitteen 2 kohdassa määrätään, kalojen purkamisen aluksesta on tapahduttava direktiivin 91/493/ETY liitteessä olevan II luvun 2 kohdan mukaisesti. 3 artikla Tämä päätös on osoitettu kaikille jäsenvaltioille. Tehty Brysselissä 1 päivänä kesäkuuta 1993. Komission puolesta René STEICHEN Komission jäsen (1) EYVL N:o L 373, 31.12.1990, s. 1 (2) EYVL N:o L 62, 15.3.1993, s. 49 (3) EYVL N:o L 331, 17.11.1992, s. 16 (4) EYVL N:o L 268, 24.9.1991, s. 15
93/317/ETY: Komission päätös, tehty 21 päivänä huhtikuuta 1993, nautojen korvamerkkien koodin sisällöstä



Virallinen lehti nro L 122 , 18/05/1993 s. 0045 - 0045

Suomenk. erityispainos Alue 3 Nide 49 s. 0215

Ruotsink. erityispainos Alue 3 Nide 49 s. 0215



KOMISSION PÄÄTÖS, tehty 21 päivänä huhtikuuta 1993, nautojen korvamerkkien koodin sisällöstä (93/317/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon eläinten tunnistamisesta ja rekisteröinnistä 27 päivänä marraskuuta 1992 annetun neuvoston direktiivin 92/102/ETY () ja erityisesti sen 5 artiklan 2 kohdan a alakohdan, sekä katsoo, että mainitun koodin avulla olisi voitava tunnistaa jokainen yksittäinen nauta ja sen alkuperämaana oleva jäsenvaltio ja alkuperätila; kaksikirjaimista koodia olisi käytettävä jokaisen jäsenvaltion yksilöimiseksi, alkuperätila voidaan tunnistaa tilakohtaisesta numerosta tai numerosarjasta; jokaisen toimivaltaisen viranomaisen on valittava järjestelmä valvomiensa tilojen numeroimiseksi; mainittua koodia on täydennettävä numeroilla tai kirjaimilla, joilla yksittäinen eläin tunnistetaan, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Korvamerkkikoodin on alettava alkuperämaana olevan jäsenvaltion tunnuskirjaimilla seuraavan taulukon mukaisesti: >TAULUKON PAIKKA> 2. Koodia on täydennettävä numero- ja/tai kirjainsarjalla, josta voidaan tunnistaa jokainen yksittäinen eläin sekä tila, jolla se on syntynyt. 2 artikla Tämä päätös on osoitettu kaikille jäsenvaltioille. Tehty Brysselissä 21 päivänä huhtikuuta 1993. Komission puolesta René STEICHEN Komission jäsen () () EYVL N:o L 355, 5.12.1992, s. 32
93/115/ETY: Neuvoston päätös, tehty 15 päivänä helmikuuta 1993, yhteisön takuun myöntämisestä Euroopan investointipankille yhteisessä intressissä hankkeiden hyväksi tietyissä kolmansissa maissa annetuista lainoista johtuvien menetysten varalta



Virallinen lehti nro L 045 , 23/02/1993 s. 0027 - 0027

Suomenk. erityispainos Alue 1 Nide 3 s. 0008

Ruotsink. erityispainos Alue 1 Nide 3 s. 0008



NEUVOSTON PÄÄTÖS, tehty 15 päivänä helmikuuta 1993, yhteisön takuun myöntämisestä Euroopan investointipankille yhteisessä intressissä hankkeiden hyväksi tietyissä kolmansissa maissa annetuista lainoista johtuvien menetysten varalta (93/115/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 235 artiklan, ottaa huomioon komission ehdotuksen (), ottaa huomioon Euroopan parlamentin lausunnon (), sekä katsoo, että toukokuun 13 ja 14 päivänä 1991 kokoontunut neuvosto on komission tiedonannon perusteella päättänyt Euroopan investointipankin (EIP:n) interventioiden rajoitetusta ulottamisesta niihin kolmansiin maihin, joiden kanssa yhteisö on tehnyt yhteistyösopimuksia, heinäkuun 8 päivänä 1991 kokoontunut neuvosto on vahvistanut nämä suuntaviivat, toukokuun 19 päivänä 1992 kokoontunut neuvosto on vahvistanut EIP:n niille kolmansille maille, joiden kanssa komissio on tehnyt yhteistyösopimuksia, myöntämiin lainoihin sovellettavat suuntaviivat, neuvosto on kehottanut EIP:a myöntämään perussääntönsä ja tavanomaisten vaatimustensa mukaisesti lainoja yhteisessä intressissä olevien hankkeiden tietyissä kolmansissa maissa tarjoamalla sille takuuta, ja perustetaan mahdollisimman pian takuurahasto yhteisön kolmansille maille antamien lainojen takausten varainhoidollisesti riittävän kohtelun varmistamiseksi Eurooppaneuvoston 11 ja 12 päivänä joulukuuta 1992 tekemien päätösten mukaisesti, ON PÄÄTTÄNYT SEURAAVAA: 1 artikla Yhteisö on täydessä vastuussa Euroopan investointipankille, jos tälle ei suoriteta kolmansille maille, joiden kanssa yhteisö on tehnyt yhteistyösopimuksia, myönnettyjä lainoja vastaavia maksuja tavanomaisin ehdoin. Enimmäismääräksi vahvistetaan kolmen vuoden ajalle 250 miljoonaa ecua vuodessa. Enimmäismäärää tarkistetaan sanotun ajan kuluttua. Tätä varten EIP ja komissio vahvistavat ehdot, joiden mukaisesti takuu myönnetään. 2 artikla Komissio antaa kuuden kuukauden välein Euroopan parlamentille ja neuvostolle tiedoksi taattujen lainojen käyttöä koskevan aikataulun. Tätä varten EIP toimittaa komissiolle kaikki tarvittavat yksityiskohdat, jotta Euroopan parlamentille ja neuvostolle annetut tiedot olisivat mahdollisimman täydelliset. Komissio esittää kerran vuodessa Euroopan parlamentille ja neuvostolle kertomuksen, joka sisältää arvioinnin tämän päätöksen täytäntöönpanosta. Tehty Brysselissä 15 päivänä helmikuuta 1993. Neuvoston puolesta Puheenjohtaja M. JELVED () EYVL N:o C 172, 8.7.1992, s. 6 () EYVL N:o C 21, 25.1.1993
93/172/ETY: Komission päätös, tehty 22 päivänä helmikuuta 1993, direktiivin 88/599/ETY 6 artiklassa tarkoitetusta tieliikenteen vakiolomakkeesta



Virallinen lehti nro L 072 , 25/03/1993 s. 0030 - 0032

Suomenk. erityispainos Alue 5 Nide 6 s. 0051

Ruotsink. erityispainos Alue 5 Nide 6 s. 0051



KOMISSION PÄÄTÖS, tehty 22 päivänä helmikuuta 1993, direktiivin 88/599/ETY 6 artiklassa tarkoitetusta tieliikenteen vakiolomakkeesta (93/172/ETY) EUROOPAN YHTEISÖJEN KOMISSIO, joka ottaa huomioon Euroopan yhteisöjen perustamissopimuksen, ottaa huomioon 23 päivänä lokakuuta annetun direktiivin 88/599/ETY yhdenmukaisista menettelyistä pantaessa täytäntöön tieliikenteen sosiaalilainsäädännön yhdenmukaistamisesta annettu asetus (ETY) N:o 3820/85 ja tieliikenteen valvontalaitteista annettu asetus (ETY) N:o 3821/85(1) ja erityisesti sen 6 artiklan, ja saatuaan jäsenvaltioiden suostumuksen direktiivin 88/599/ETY 6 artiklan 2 kohdan mukaisesti, sekä katsoo, että on tarpeen laatia asetuksen 88/599/ETY 6 artiklan 2 kohdassa tarkoitetut vakiolomakkeet jäsenvaltioiden toimivaltaisten viranomaisten käyttäväksi säännöllisessä tietojen vaihdossa osana keskinäistä avunantoa, ON TEHNYT TÄMÄN PÄÄTÖKSEN: 1 artikla 1. Direktiivin 88/599/ETY 6 artiklan 2 kohdassa tarkoitettu vakiolomakkeen malli esitetään liitteessä. 2. Kunkin jäsenvaltion toimivaltaiset viranomaiset käyttävät vakiolomakkeita 1 päivästä huhtikuuta 1993 lähtien. 2 artikla Tämä päätös on osoitettu kaikille jäsenvaltioille. Tehty Brysselissä 22 päivänä helmikuuta 1993. Komission puolesta Abel MATUTES Komission jäsen (1) EYVL N:o L 325, 29.11.1988, s. 55 LIITE Valtiolomakkeiden malli asetusten rikkomista ja rangaistuksia koskevaa tietojen vaihtoa varten (neuvoston direktiivin 88/599/ETY 6 artikla) 1. MUIDEN KUIN JÄSENVALTIOSSA ASUVIEN LIIKENTEENHARJOITTAJIEN SUORITTAMAT ASETUSTEN RIKKOMISET JA MÄÄRÄTYT RANGAISTUKSET >KAAVION ALKU> >KAAVION LOOPU> 2. SEURAAMUKSET ALKUPERÄMAASSA SEN KANSALAISTEN MUISSA JÄSENVALTIOISSA SUORITTAMIEN RIKKOMISTEN OSALTA >KAAVION ALKU> >KAAVION LOOPU>
93/68/ETY: Päätös N:o 148, tehty 25 päivänä kesäkuuta 1992, sovellettavaa lainsäädäntöä koskevan todistuksen (lomake E 101) käytöstä, kun komennus on enintään kolme kuukautta



Virallinen lehti nro L 022 , 30/01/1993 s. 0124 - 0124

Suomenk. erityispainos Alue 5 Nide 6 s. 0043

Ruotsink. erityispainos Alue 5 Nide 6 s. 0043



PÄÄTÖS N:o 148, tehty 25 päivänä kesäkuuta 1992, sovellettavaa lainsäädäntöä koskevan todistuksen (lomake E 101) käytöstä, kun komennus on enintään kolme kuukautta (93/68/ETY) EUROOPAN YHTEISÖJEN SIIRTOTYÖLÄISTEN SOSIAALITURVAN HALLINTOTOIMIKUNTA, joka ottaa huomioon sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun neuvoston asetuksen (ETY) N:o 1408/71 81 artiklan a alakohdan, jonka mukaan sen tehtävänä on käsitellä kaikki hallinnolliset kysymykset, jotka liittyvät kyseisen asetuksen soveltamiseen, sekä katsoo, että päätöstä N:o 125 on muutettava ottaen huomioon tarve rajoittaa väärinkäytön mahdollisuuksia, ja tätä varten on aina tarpeen merkitä lomakkeessa E 101 olevaan 5 kohtaan täsmällinen päivämäärä, nykyaikaisen talouselämän olosuhteet edellyttävät, että monet teollisuuden, kaupan ja maatalouden yritysten työntekijät tekevät toistuvia lyhyitä matkoja ulkomaille sen yrityksen tehtävissä, jonka palveluksessa he ovat, kyseisissä tapauksissa on vaikeaa saada ajoissa ennen lähtöä sovellettavaa lainsäädäntöä koskeva todistus sen valtion nimetyltä laitokselta, jossa yrityksen kotipaikka on, ja on tarpeen tehdä sovellettavaa lainsäädäntöä koskevan todistuksen antamisen menettelytavat joustavammiksi sen varmistamiseksi, että vakuutetulla henkilöllä on mukanaan asiakirja, joka osoittaa hänen oleskelevan jäsenvaltiossa työasioissa ja että häneen sovelletaan sen jäsenvaltion lainsäädäntöä, jossa yritys, jonka palveluksessa hän on, sijaitsee, ON PÄÄTTÄNYT SEURAAVAA: 1. Enintään kolme kuukautta kestäviä komennuksia varten asetuksen (ETY) N:o 574/72 11 artiklan 1 kohdassa tarkoitettu laitos voi pyynnöstä antaa yrityksille sarjanumerolla varustettuja lomakkeita E 101, joista on täytettävä vain 5 kohta. 2. Yrityksen on täytettävä lomaketta kaksi kappaletta. Sen on annettava toinen niistä työntekijälle ennen tämän lähtöä, ja toinen on lähetettävä 24 tunnin kuluessa sen maan nimetylle laitokselle, jossa yrityksen kotipaikka on. 3. Tämä päätös, jolla korvataan päätös N:o 125, tulee voimaan sen kuukauden 1 päivästä alkaen, joka seuraa sen julkaisemista Euroopan yhteisöjen virallisessa lehdessä. Hallintotoimikunnan puheenjohtaja S. PINTO PIZARRO
93/28/ETY: Komission päätös, tehty 14 päivänä joulukuuta 1992, yhteisön lisärahoituksesta Animo-tietokoneverkolle



Virallinen lehti nro L 016 , 25/01/1993 s. 0028 - 0028

Suomenk. erityispainos Alue 3 Nide 48 s. 0045

Ruotsink. erityispainos Alue 3 Nide 48 s. 0045



KOMISSION PÄÄTÖS, tehty 14 päivänä joulukuuta 1992, yhteisön lisärahoituksesta Animo-tietokoneverkolle (93/28/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/65/ETY(2), ja erityisesti sen 20 artiklan 2 kohdan, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(3), sellaisena kuin se on viimeksi muutettuna päätöksellä 92/438/ETY(4), ja erityisesti sen 37 artiklan 1 kohdan, sekä katsoo, että komissio on tehnyt 22 päivänä heinäkuuta 1991 päätöksen 91/426/ETY(5) yhteisön rahoitusosuuden yksityiskohdista eläinlääkintäviranomaiset yhdistävän tietokoneverkon (Animo) perustamiseksi, ensimmäisten Animo-tietokoneverkon käyttöönottoon liittyvien toimenpiteiden yhteydessä saadun kokemuksen perusteella vaikuttaa verkon toimintavarmuuden parantamisen kannalta tarkoituksenmukaiselta, että kaikilla yksiköillä olisi käytössään samanlainen tietoliikenneohjelmisto, tämän vuoksi on tärkeää määrätä yhteisön lisärahoituksesta, jonka avulla tämä ohjelmisto voidaan hankkia ja ottaa käyttöön kaikissa Animo-verkon yksiköissä, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Kunkin Animo-yksikön käytössä on oltava BLAST-tyyppinen tietoliikenneohjelmisto, joka täydentää sovellusohjelmistoa, jolle on tehty kaikki testit. 2 artikla Edellä 1 artiklassa määrätyn toiminnan toteuttaa Eurokom, avenue de la Joyeuse Entrée 1, B-1050 Bruxelles. 3 artikla Yhteisö vastaa 1 artiklassa määrätystä toiminnasta sataprosenttisesti määrällä, joka on 625 000 ecua. Tämä rahoitustuki myönnetään Eurokomin esittäessä asiakirjat, jotka on toimitettava komissiolle ennen 15 päivää joulukuuta 1992. 4 artikla Tämä päätös on osoitettu kaikille jäsenvaltioille. Tehty Brysselissä 14 päivänä joulukuuta 1992. Komission puolesta Ray MAC SHARRY Komission jäsen (1) EYVL N:o L 224, 18.8.1990, s. 29 (2) EYVL N:o L 268, 14.9.1992, s. 54 (3) EYVL N:o L 224, 18.8.1990, s. 19 (4) EYVL N:o L 243, 25.8.1992, s. 27 (5) EYVL N:o L 234, 23.8.1991, s. 27
93/591/EY: Neuvoston päätös, tehty 8 päivänä marraskuuta 1993, neuvoston nimestä Euroopan unionista tehdyn sopimuksen voimaantulon jälkeen



Virallinen lehti nro L 281 , 16/11/1993 s. 0018 - 0018

Suomenk. erityispainos Alue 1 Nide 3 s. 0034

Ruotsink. erityispainos Alue 1 Nide 3 s. 0034



NEUVOSTON PÄÄTÖS, tehty 8 päivänä marraskuuta 1993, neuvoston nimestä Euroopan unionista tehdyn sopimuksen voimaantulon jälkeen (93/591) Neuvoston nimi on tästä alkaen "Euroopan unionin neuvosto" ja siitä käytetään tätä nimitystä erityisesti kaikissa sen antamissa säädöksissä, mukaan lukien Euroopan unionista tehdyn sopimuksen V ja VI osastojen alaan kuuluvat säädökset; siten poliittiset julistukset, jotka neuvosto antaa yhteisen ulko- ja turvallisuuspolitiikan alalla, tehdään "Euroopan unionin" nimissä. Tehty Brysselissä 8 päivänä marraskuuta 1993. Neuvoston puolesta W. CLAES Puheenjohtaja